
BIROUL PERMANENT 

AL
CAMEREI DEPUTAȚILOR

Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţã a Guvernului nr.86/2022 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România, trimis spre dezbatere în fond, în procedură de urgență, Comisiei pentru administraţie publică şi amenajarea teritoriului și Comisiei pentru antreprenoriat şi turism cu adresa nr. PLx. 499/2022 din 26 septembrie 2022, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

                   REȘEDINTE,                                          PREȘEDINTE,
       Simona BUCURA-OPRESCU                Claudiu-Iulius-Gavril NĂSUI

PLx 499/2022
R A P O R T    C O M U N 
asupra proiectului de Lege privind aprobarea Ordonanţei de urgenţã

a Guvernului nr.86/2022 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii

de turism în România

În conformitate cu prevederile art. 95 și 117 alin. (3) din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului și Comisia antreprenoriat şi turism au fost sesizate spre dezbatere în fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.86/2022 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România, transmis cu adresa nr. PLx. 499/2022 din 26 septembrie 2022.

Camera Deputaţilor este Cameră decizională potrivit prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare.
Senatul, în calitate de primă Cameră sesizată, a adoptat proiectul de lege în şedinţa din 19 septembrie 2022.

Consiliul Economic și Social a avizat favorabil proiectul de lege, conform avizului  nr.3680 din 15 iunie 2022.

Consiliul Legislativ a avizat favorabil proiectul de lege, cu observații și propuneri, conform avizului  nr.675 din 15 iunie 2022.

Comisia pentru muncă și protecție socială a avizat favorabil proiectul de lege, conform avizului  nr. 4c-9/740 din 11 octombrie 2022.

Comisia juridică, de disciplină și imunități a avizat favorabil proiectul de lege, conform avizului  nr. 4c-13/765 din 2 noiembrie 2022.

Proiectul de lege are ca obiect de reglementare modificarea şi completarea cadrului legislativ actual pentru operaţionalizarea Organizaţiilor de Management al Destinaţiei (OMD), necesare pentru dezvoltarea turismului în România, cadru care să corespundă nivelului de standardizare în raport cu exigenţele generate de procesul de aderare al României la OCDE. De asemenea, proiectul vizează îndeplinirea celui de-al treilea jalon al reformelor pe care România şi le-a asumat prin PNRR la capitolul Turism şi cultură. OMD-urile reprezintă o nouă formă de gestionare a destinaţiilor turistice, care vor permite dezvoltarea turismului, cu implicaţii directe în creşterea circulaţiei turistice, a volumului de încasări din turism atât la nivel local, cât şi la nivel naţional.

În conformitate cu prevederile art.62 și art.64 din Regulamentul Camerei Deputaţilor, republicat, cu modificările și completările ulterioare, membrii celor două comisii au examinat proiectul de lege menționat mai sus în ședințe separate.

Membrii Comisiei pentru administrație publică și amenajarea teritoriului au examinat inițiativa legislativă în şedinţa din 5 decembrie 2022.

Membrii Comisiei pentru antreprenoriat și turism au examinat proiectul de lege în ședința din data de  15 februarie 2023.
La ședințele comisiilor deputații şi-au înregistrat prezența conform listelor de prezență.
La dezbaterile celor două Comisii a participat, în calitate de invitat, domnul Ioan Rus – secretar de stat în cadrul Ministerului Antreprenoriatului și Turismului.
În urma examinării proiectului de lege şi a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților un Raport comun de adoptare a proiectului de Lege privind aprobarea Ordonanţei de urgenţã a Guvernului nr.86/2022 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România, cu amendamente admise și amendamente respinse prevăzute în anexa 1 și anexa 2, care fac parte integrantă din prezentul raport comun.
În raport cu obiectul şi conţinutul său, proiectul de lege face parte din categoria legilor ordinare.

                   REȘEDINTE,                                          PREȘEDINTE,

       Simona BUCURA-OPRESCU                Claudiu-Iulius-Gavril NĂSUI
                    SECRETAR,                                                 SECRETAR, 

           Christine THELLMANN                                   Florin MIRCEA
                        Șef serviciu,                                                                                                  Consilier parlamentar,

                       Cristian Bitea                                                                                                Monica Gabriela Tudor

                 Consilier parlamentar
                      Nicolaeta Toma
Anexa 1
Amendamente admise 
	Nr. crt.
	Text Ordonanţei de urgenţã a Guvernului nr.86/2022
	Text Senat
	Amendamente propuse

(autor amendamente)
	Motivare

	1. 
	
	Lege

pentru aprobarea Ordonanţei de urgenţã a Guvernului nr.86/2022 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România


	 Nemodificat


	

	
	
	Articol unic.- Se aprobă Ordonanța de urgență  a Guvernului nr.86 din 23 iunie 2022 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr.619 din 24 iunie 2022.


	Articol unic.- Se aprobă Ordonanța de urgență  a Guvernului nr.86 din 23 iunie 2022 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr.619 din 24 iunie 2022, cu următoarele modificări și completări:

   

	

	2. 
	Titlul Ordonanței de urgență

Ordonanță de urgență

pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România

	
	Nemodificat
	

	3. 
	Art. I. - Ordonanţa Guvernului nr. 58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr. 309 din 26 august 1998, aprobată cu modificări şi completări prin Legea nr. 755/2001, cu modificările şi completările ulterioare, se modifică şi se completează, după cum urmează:


	
	Nemodificat
	

	4. 
	1. La articolul 1, alineatul (1) se modifică şi va avea următorul cuprins:
„(1) Turismul reprezintă un domeniu strategic al economiei naţionale.”


	
	Nemodificat
	

	5. 
	2. La articolul 2, literele d), j), r) şi t) se modifică si vor avea următorul cuprins:

"d) structura de primire turistică - orice construcţie şi amenajare destinată, prin proiectare şi execuţie, cazării turiştilor, servirii mesei pentru turişti, agrementului pentru turişti, transportului special destinat turiştilor, serviciilor balneare de prevenţie, terapeutice şi/sau de recuperare pentru turişti, împreună cu serviciile aferente. Structurile de primire turistice includ: structuri de primire turistice cu funcţiuni de cazare turistică, structuri de primire turistice cu funcţiuni de alimentaţie publică, structuri de primire turistice cu funcţiuni de agrement pentru turişti, structuri de primire turistice cu funcţiuni de transport şi structuri de primire turistice cu funcţiuni pentru servicii balneare de prevenţie, terapeutice şi/sau de recuperare componente integrate sau arondate complexurilor de turism balnear;

..............................................................

j) staţiune turistică - localitate, parte a unei localităţi ori zonă formată din localităţi învecinate sau părţi ale unor localităţi învecinate care dispune de resurse turistice, atestată conform normelor legale în vigoare;

..............................................................

r) organizaţia de management al destinaţiei - persoană juridică, care elaborează şi implementează strategia de dezvoltare şi marketing turistic a destinaţiei, în conformitate cu dispoziţiile legale în vigoare; organizaţiile de management al destinaţiei turistice sunt asociaţii locale, judeţene, regionale şi la nivel naţional;

..............................................................

t) zonă turistică a unităţii administrativ-teritoriale - zonă din cadrul unităţii administrativ-teritoriale care concentrează o varietate de resurse turistice şi infrastructuri realizate în scopul valorificării acestora prin activităţi de turism, stabilită şi delimitată prin hotărâre a consiliului local, judeţean sau a Consiliului General al Municipiului Bucureşti;"


	
	Nemodificat
	

	6. 
	3.La articolul 2, după litera t) se introduc patru noi litere, literele u), v), w) şi x), cu următorul cuprins:

"u) complex hotelier - structură de primire turistică cu funcţiuni de cazare care cuprinde în perimetrul ei una sau mai multe structuri de primire turistice cu funcţiuni de alimentaţie publică, precum şi structuri de primire turistice cu funcţiuni de agrement turistic, toate aflate în administrarea aceluiaşi operator economic;

v) complex balnear - complexul hotelier care prestează cumulat servicii de cazare, alimentaţie publică şi servicii balneare de prevenţie, terapeutice şi/sau de recuperare, autorizate, prin valorificarea terapeutică a factorilor sanogeni naturali şi agenţi fizici terapeutici, în cadrul bazelor de tratament medico-balnear autorizate de autoritatea administraţiei publice centrale din domeniul sănătăţii;

w) pol de dezvoltare turistică - areal cu potenţial de dezvoltare turistică, având o imagine de marketing unitară şi coerentă, ce dispune de o infrastructură turistică şi o reţea rutieră, feroviară, aeriană sau maritimă adecvată, care oferă servicii şi produse turistice. Pol de dezvoltare turistică poate fi localitatea turistică, destinaţia turistică sau staţiunea turistică;

x) cazarea turistică - serviciul specific prin care este pus la dispoziţia turistului un spaţiu amenajat în scopul înnoptării pentru o perioadă determinată, măsurată în zile, cu sau fără servicii specifice de masă şi/sau agrement."


	
	Nemodificat
	

	7. 
	4. La articolul 21, după litera e) se introduce o nouă literă, litera f), cu următorul cuprins:

"f) combinaţia prestabilită a oricărei variante de servicii de cazare prevăzute la lit. a)-e) şi/sau cu unul sau mai multe servicii balneare de prevenţie, terapeutice şi/sau de recuperare, comercializate la un preţ total."


	
	Nemodificat
	

	8. 
	5.Articolele 22-24 se modifică şi vor avea următorul cuprins:

"Art. 22 - (1) Organizaţia de management al destinaţiei se constituie ca asociaţie în condiţiile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, cu personalitate juridică, de drept privat.

(2) Prin derogare de la prevederile art. 5 alin. (1), art. 8 şi cap. VI din Ordonanţa Guvernului nr. 26/2000, aprobată cu modificări şi completări prin Legea nr. 246/2005, cu modificările şi completările ulterioare, organizaţia de management al destinaţiei dobândeşte personalitate juridică şi statutul de utilitate publică, în baza avizului conform prevăzut la art. 101 alin. (1) emis de autoritatea publică centrală responsabilă în domeniul turismului, la data înscrierii în Registrul asociaţiilor şi fundaţiilor aflat la grefa judecătoriei în a cărei circumscripţie îşi are sediul. Avizul conform este emis de autoritatea publică centrală responsabilă în domeniul turismului anterior depunerii cererii de înscriere în Registrul asociaţiilor şi fundaţiilor.

Art. 23 - (1) Organizaţia de management al destinaţiei locală se înfiinţează pe baza asocierii unităţii(lor) administrativ-teritoriale din componenţa destinaţiei cu plătitori de taxe speciale pentru promovare turistică conform dispoziţiilor legale în vigoare şi/sau alte entităţi care plătesc cotizaţie, conform statutului organizaţiei de management al destinaţiei, respectiv:

a) membri din cadrul destinaţiei ai confederaţiilor/federaţiilor patronale reprezentative, cu activităţi în domeniul turismului;

b) organizaţii patronale locale care nu sunt membre ale confederaţiilor/federaţiilor patronale menţionate la lit. a);

c) angajatori din cadrul destinaţiei turistice, alţii decât cei prevăzuţi la lit. a) şi b);

d) alte structuri asociative din cadrul destinaţiei turistice înfiinţate conform Ordonanţei Guvernului nr. 26/2000, aprobată cu modificări şi completări prin Legea nr. 246/2005, cu modificările şi completările ulterioare.

(2) Criteriile minime pentru înfiinţarea organizaţiei de management al destinaţiei locale pentru a reprezenta destinaţia sunt:

a) destinaţia să fie atestată ca staţiune turistică de interes local sau naţional sau să existe minimum 100 de locuri de cazare în structuri de primire turistice clasificate în cadrul destinaţiei;

b) structura organizatorică a organizaţiei de management al destinaţiei să cuprindă cel puţin un post de manager de destinaţie turistică;

c) existenţa unui proiect de strategie de dezvoltare şi marketing turistic şi a unui plan de acţiune, ce vor fi supuse aprobării forurilor de conducere ale organizaţiei de management al destinaţiei, sau elaborarea şi adoptarea unor astfel de documente strategice în maximum 1 an de la avizarea organizaţiei de management al destinaţiei de către autoritatea publică centrală responsabilă în domeniul turismului;

d) un buget minim de 30.000 euro echivalentul în lei, la cursul Băncii Naţionale a României (BNR) din data depunerii cererii pentru obţinerea avizului prevăzut la art. 101 alin. (1).

(3) Organizaţia de management al destinaţiei judeţeană se înfiinţează pe baza asocierii unităţii administrativ-teritoriale judeţene din componenţa destinaţiei cu plătitori ai cotizaţiei de membru conform statutului, respectiv:

a) organizaţii de management al destinaţiei locale de pe raza judeţului;

b) unităţi administrativ-teritoriale locale de pe raza judeţului care nu s-au organizat în organizaţie de management al destinaţiei locală;

c) alte entităţi cu activitate în destinaţie care nu fac parte dintr-o organizaţie de management al destinaţiei locală.

(4) Criteriile minime pentru înfiinţarea organizaţiei de management al destinaţiei judeţene pentru a reprezenta destinaţia sunt:

a) să existe minimum 1.000 de locuri de cazare în structuri de primire turistice clasificate în cadrul destinaţiei;

b) structura organizatorică a organizaţiei de management al destinaţiei să cuprindă cel puţin un post de manager de destinaţie turistică;

c) existenţa unei proiect de strategie de dezvoltare şi marketing turistic şi a unui plan de acţiune, ce vor fi supuse aprobării forurilor de conducere ale organizaţiei de management al destinaţiei, sau elaborarea şi adoptarea unor astfel de documente strategice în maximum 1 an de la avizarea organizaţiei de management al destinaţiei de către autoritatea publică centrală responsabilă în domeniul turismului;

d) un buget minim de 100.000 euro, echivalentul în lei, la cursul BNR din data depunerii cererii pentru obţinerea avizului prevăzut la art. 101 alin. (1).

(5) Organizaţia de management al destinaţiei regională elaborează şi implementează politica de dezvoltare şi marketing turistic regională şi se înfiinţează prin asocierea formată din una sau mai multe organizaţii de management al destinaţiei judeţene cu unităţi administrativ-teritoriale judeţene care nu fac parte dintr-o organizaţie de management al destinaţiei judeţeană şi/sau alte entităţi care nu fac parte dintr-o altă organizaţie de management al destinaţiei locală sau judeţeană din regiune şi care plătesc cotizaţie conform statutului organizaţiei de management al destinaţiei, pentru următoarele regiuni:

a) Banat-Crişana (judeţele Timiş, Caraş-Severin, Bihor, Arad, Sălaj);

b) Bucovina (judeţul Suceava);

c) Dobrogea (judeţele Constanţa şi Tulcea);

d) Maramureş (judeţele Maramureş şi Satu Mare);

e) Muntenia (judeţele Prahova, Argeş, Brăila, Dâmboviţa, Ilfov, Buzău, Ialomiţa, Călăraşi, Giurgiu, Teleorman şi municipiul Bucureşti);

f) Moldova (judeţele Iaşi, Neamţ, Galaţi, Bacău, Botoşani, Vrancea, Vaslui);

g) Oltenia (judeţele Vâlcea, Mehedinţi, Dolj, Gorj, Olt);

h) Transilvania (judeţele Braşov, Sibiu, Cluj, Mureş, Harghita, Hunedoara, Covasna, Alba, Bistriţa-Năsăud).

(6) Criteriile minime pentru înfiinţarea organizaţiei de management al destinaţiei regionale pentru a reprezenta destinaţia sunt:

a) să existe minimum 10.000 de locuri de cazare în structuri de primire turistice clasificate în cadrul destinaţiei;

b) structura organizatorică a organizaţiei de management al destinaţiei să cuprindă cel puţin un post de manager de destinaţie turistică;

c) existenţa unui proiect de strategie de dezvoltare şi marketing turistic şi a unui plan de acţiune, ce vor fi supuse aprobării forurilor de conducere ale organizaţiei de management al destinaţiei, sau elaborarea şi adoptarea unor astfel de documente strategice în maximum 1 an de la avizarea organizaţiei de management al destinaţiei de către autoritatea publică centrală responsabilă în domeniul turismului;

d) un buget minim de 250.000 euro, echivalentul în lei, la cursul BNR din data depunerii cererii pentru obţinerea avizului prevăzut la art. 101 alin. (1).

(7) Mai multe organizaţii de management al destinaţiei de nivel local, judeţean sau regional se pot asocia între ele pentru a dezvolta şi promova o reţea de destinaţii tematice.

(8) La nivel naţional se înfiinţează Organizaţia de Management al Destinaţiei Naţională pentru Turism, ai cărui membri sunt autoritatea administraţiei publice centrale responsabilă în domeniul turismului, organizaţiile de management al destinaţiei regionale, alte entităţi publice şi alte organizaţii private relevante în domeniul turismului, înfiinţate şi înregistrate în conformitate cu dispoziţiile legale, cu reprezentativitate la nivel naţional şi care nu fac parte dintr-o altă organizaţie de management al destinaţiei, indiferent de nivel, organism cu rol în realizarea şi implementarea strategiei de dezvoltare şi marketing turistic a destinaţiei România.

Art. 24 - (1) Deciziile membrilor în cazul organizaţiei de management al destinaţiei locale, alţii decât autoritatea administraţiei publice locală, în vederea îndeplinirii obiectivelor organizaţiei de management al destinaţiei turistice, sunt luate prin vot în cadrul Adunării generale, proporţional cu cuantumul taxelor speciale pentru promovare turistică stabilite şi plătite conform art. 484 din Legea nr. 227/2015 privind Codul fiscal, cu modificările şi completările ulterioare, până la data de 31 decembrie a anului precedent. În cazul asociaţiilor sau organizaţiilor patronale ai căror membri sunt plătitori ai acestei taxe, votul se ia proporţional cu cuantumul total al taxelor plătite de toţi membrii acesteia din cadrul destinaţiei. Votul membrilor neplătitori de taxă pentru promovare turistică stabilită şi plătită conform art. 484 din Legea nr. 227/2015, cu modificările şi completările ulterioare, se va calcula proporţional cu cuantumul cotizaţiei de membru plătite şi al altor cotizaţii voluntare. Votul acestor membri reprezintă diferenţa până la 100% în funcţie de reprezentativitatea autorităţii publice locale stabilită în conformitate cu prevederile art. 20 lit. h).

(2) Deciziile membrilor în cazul organizaţiei de management al destinaţiei judeţene, în cadrul Adunării generale, în vederea îndeplinirii obiectivelor organizaţiei de management al destinaţiei turistice, sunt luate prin vot astfel: fiecare membru va avea dreptul la un vot.

(3) Deciziile membrilor în cazul organizaţiei de management al destinaţiei regionale, în cadrul Adunării generale, în vederea îndeplinirii obiectivelor organizaţiei de management al destinaţiei turistice, sunt luate prin vot astfel: fiecare membru va avea dreptul la un vot.

(4) Deciziile membrilor în cazul organizaţiei de management al destinaţiei naţionale, în cadrul Adunării generale, în vederea îndeplinirii obiectivelor organizaţiei de management al destinaţiei turistice, sunt luate prin vot proporţional cu cuantumul cotizaţiei de membru plătite.

(5) În cazul organizaţiei de management al destinaţiei regionale şi organizaţiei de management al destinaţiei naţionale, dacă un membru sau asocierea a cel puţin doi membri asigură mai mult de jumătate din bugetul anual al organizaţiei de management al destinaţiei, atunci acest membru sau asocierea de membri va/vor avea drept de veto asupra deciziilor supuse la vot."


	
	Nemodificat
Nemodificat
Nemodificat
Nemodificat
Nemodificat
Nemodificat
Nemodificat
Nemodificat
1. La articolul I, punctul 5, la articolul 23,  după alineatul (5) se introduce un alineat nou, alin. (51), cu următorul cuprins:

(51) Prin excepție de la prevederile alin (5) Organizația de management al destinației Bucovina elaborează și implementează politica de dezvoltare și marketing turistic regională și se înființează prin asocierea formată din unitatea  administrativ-teritorială județeană cu organizații de management al destinației locale și/sau alte entități care nu fac parte dintr-o altă organizație de management al destinației locală din regiune și care plătesc cotizație conform statutului organizației de management al destinației.

Autori: membri ai Comisiei (PSD, PNL, AUR, UDMR)

Nemodificat

Nemodificat

Nemodificat

Nemodificat
	Regiunea Bucovina este formată dintr-un singur județ.



	9. 
	6. Articolul 101 se modifică şi va avea următorul cuprins:

"Art. 101 - (1) Autoritatea publică centrală responsabilă în domeniul turismului elaborează procedura de avizare a organizaţiilor de management al destinaţiei, care se aprobă prin ordin al ministrului. Organizaţiile de management al destinaţiei pot solicita înscrierea în Registrul asociaţiilor şi fundaţiilor doar după obţinerea avizului conform emis de autoritatea publică centrală responsabilă în domeniul turismului.

(2) Statutul de organizaţie de management al destinaţiei, implicit statutul de utilitate publică, se pierde, în cazul în care reprezentanţii autorităţii publice centrale responsabile în domeniul turismului constată că nu mai sunt îndeplinite condiţiile care au stat la baza emiterii avizului în scopul înfiinţării organizaţiei de management al destinaţiei.

(3) Autoritatea publică centrală responsabilă în domeniul turismului are obligaţia de a întocmi şi a actualiza Registrul naţional al organizaţiilor de management al destinaţiilor."


	
	Nemodificat
	

	10. 
	7.Articolul 102 se modifică şi va avea următorul cuprins:

"Art. 102 - (1) Obiectivele organizaţiilor de management al destinaţiei, indiferent de nivel, sunt reprezentate, printre altele, de creşterea notorietăţii brandului turistic de destinaţie, creşterea duratei sejurului/turist şi creşterea numărului de turişti din destinaţie într-un an.

(2) În îndeplinirea obiectivelor, organizaţiile de management al destinaţiei, indiferent de nivel, îndeplinesc următoarele activităţi:

a) elaborarea strategiei de dezvoltare şi marketing turistic a destinaţiei;

b) coordonarea şi implementarea strategiei de dezvoltare şi marketing turistic a destinaţiei;

c) coordonarea procesului de realizare şi implementare a brandului destinaţiei;

d) colaborează cu celelalte organizaţii de management al destinaţiei în vederea armonizării strategiilor de marketing;

e) integrează şi coroborează datele statistice la nivelul destinaţiei;

f) realizează cercetări de piaţă şi studii în domeniul turismului;

g) colaborează cu celelalte instituţii competente la corelarea strategiei de marketing turistic cu strategia de dezvoltare turistică;

h) contribuie la formarea resurselor umane din turism;

i) cooperează cu organisme similare la nivel naţional şi internaţional pentru promovarea şi creşterea atractivităţii destinaţiei turistice;

j) atrage fonduri naţionale şi europene prin diverse mecanisme financiare disponibile, rambursabile şi nerambursabile, pentru dezvoltarea programelor turistice;

k) intră în parteneriate cu alte destinaţii apropiate geografic sau tipuri de produse turistice, pieţe-sursă pentru creşterea competitivităţii regionale a destinaţiei.

(3) Monitorizarea îndeplinirii obiectivelor organizaţiilor de management al destinaţiei, indiferent de nivel, va fi realizată prin stabilirea unor indicatori de performanţă care vor fi detaliaţi în strategiile de dezvoltare şi marketing turistic menţionate la art. 23."


	
	Nemodificat
	

	11. 
	8. După articolul 102 se introduc patru noi articole, articolele 103-106, cu următorul cuprins:

"Art. 103 -  (1) Organele de conducere ale organizaţiilor de management al destinaţiei, indiferent de nivel, sunt Adunarea generală şi Consiliul director.

(2) Adunarea generală este formată din totalitatea membrilor şi are următoarele atribuţii:

a) elaborarea strategiei de dezvoltare şi marketing turistic a destinaţiei;

b) aprobarea strategiei de dezvoltare şi marketing turistic a destinaţiei;

c) validarea adeziunii de noi membri;

d) alegerea şi revocarea membrilor Consiliului director;

e) alegerea şi revocarea cenzorului;

f) aprobarea bugetului de venituri şi cheltuieli, a situaţiilor financiare anuale şi descărcarea de gestiune a Consiliului director;

g) modificarea statutului;

h) hotărârea adeziunii de noi membri şi excluderea membrilor asociaţi;

i) ratificarea hotărârii Consiliului director cu privire la schimbarea sediului;

j) stabilirea cuantumului cotizaţiei;

k) orice alte atribuţii stabilite prin lege sau prin statut.

(3) Consiliul director este format din minimum 5 membri neremuneraţi, fiecare cu vot egal, propuşi şi votaţi în cadrul Adunării generale, şi are următoarele atribuţii:

a) coordonarea şi implementarea strategiei de dezvoltare şi marketing turistic;

b) prezintă Adunării generale raportul anual de activitate, execuţia bugetului de venituri şi cheltuieli, planul anual de activităţi şi bugetul previzional;

c) stabileşte procedura de angajare a managerului de destinaţie turistică şi organizează procesul de recrutare;

d) încheie acte juridice în numele şi pe seama organizaţiei;

e) acceptă donaţii, sponsorizări şi alte venituri în condiţiile legii;

f) aprobă politica de personal a organizaţiei şi organigrama;

g) propune Adunării generale cuantumul cotizaţiei şi modul de achitare a acesteia;

h) hotărăşte, la nevoie, schimbarea sediului organizaţiei;

i) împuterniceşte, în caz de nevoie şi în condiţiile legii, una sau mai multe persoane pentru a îndeplini anumite atribuţii cu caracter special în numele şi în favoarea organizaţiei;

j) îndeplineşte orice alte atribuţii prevăzute de statut sau stabilite de Adunarea generală.

Art. 104 - (1) Organizaţiile de management al destinaţiei de nivel local au obligaţia de a vira 20% din sumele transferate de autorităţile administraţiei publice locale din taxele speciale pentru promovarea turistică, încasate de la turişti, către organizaţiile de management al destinaţiei de nivel judeţean din care fac parte.

(2) Organizaţiile de management al destinaţiei de nivel judeţean au obligaţia de a vira 20% din sumele încasate potrivit alin. (1) către organizaţiile de management al destinaţiei de nivel regional din care fac parte.

(3) Organizaţiile de management al destinaţiei de nivel regional au obligaţia de a vira 20% din sumele încasate potrivit alin. (2) către organizaţia de management al destinaţiei naţională.

Art. 105 - (1) Sursele de finanţare ale organizaţiilor de management al destinaţiei pot fi:

a) sumele transferate de autorităţile administraţiei publice locale din taxele pentru promovarea turistică, încasate, care sunt stabilite şi plătite conform art. 484 din Legea nr. 227/2015, cu modificările şi completările ulterioare;

b) cotizaţiile de membru;

c) alte sume virate de membrii acestora în scopul promovării şi dezvoltării turismului;

d) finanţări externe atrase.

(2) Sumele transferate de autorităţile administraţiei publice locale din taxele pentru promovarea turistică, încasate, care sunt stabilite şi plătite conform art. 484 din Legea nr. 227/2015, cu modificările şi completările ulterioare, sunt utilizate doar în scopul pentru care au fost adoptate.

Art. 106 - Organizarea, funcţionarea, rolul, atribuţiile, acreditarea şi reacreditarea centrelor naţionale şi locale de informare şi promovare turistică se aprobă prin ordin comun al ministrului antreprenoriatului şi turismului şi al ministrului de resort în domeniul amenajării teritoriului şi urbanismului."


	
	Nemodificat
	

	12. 
	9.La articolul 20, literele h) şi i) se modifică şi vor avea următorul cuprins:

"h) hotărăşte pentru unitatea administrativ-teritorială asocierea în scopul înfiinţării organizaţiilor de management al destinaţiei, cu obligaţia de a-şi asigura o reprezentativitate de minimum 35% în cazul în care virează minimum 70% din taxele speciale pentru promovare turistică colectate la nivel de destinaţie sau o reprezentativitate proporţional cu suma virată, până la maximum 50% în cazul în care virează 100% din taxele speciale pentru promovare turistică colectate la nivel de destinaţie;

i) să asigure sursele de finanţare necesare îndeplinirii atribuţiilor, obiectivelor şi funcţionării organizaţiei de management al destinaţiei din care face parte, din taxele speciale destinate promovării turistice, stabilite şi plătite conform art. 484 din Legea nr. 227/2015, cu modificările şi completările ulterioare, până la data de 31 decembrie aferente anului precedent, cel puţin la nivelul de 70% al acestora, precum şi/sau din alte sume alocate în buget în scopul promovării şi dezvoltării turismului. Sumele colectate din această taxă vor fi virate lunar în contul bancar al organizaţiei de management al destinaţiei de către primării până la data de 10 a lunii în curs pentru sumele încasate în luna precedentă."


	
	2. La articolul I, punctul 9, litera h) a articolului 20 se modifică și va avea următorul cuprins:

h) hotărăște pentru unitatea administrativ-teritorială respectivă asocierea în scopul înființării organizațiilor de management al destinației la nivel local, cu obligația de a-și asigura o reprezentativitate de minimum 35% în cazul în care virează minimum 70% din taxele speciale pentru promovare turistică colectate la nivel de destinație sau o reprezentativitate proporțional cu suma virată, până la maximum 50% în cazul în care virează 100% din taxele speciale pentru promovare turistică colectate la nivel de destinație;

Autori: membri ai Comisiei (PSD, PNL, UDMR) 

Nemodificat
	Aici este vorba de destinațiile locale și nu de toate destinațiile, pentru că doar la cele locale există obligativitatea asigurării reprezentativității. 

La cele județene și regionale, conform art. 2^4, (2) și (3), fiecare entitate are dreptul la un vot.

Nespecificarea faptului că obligativitatea asigurării reprezentativității se referă doar la primării, duce la concluzia că la nivel de Consiliu Județean ar trebui să fie la fel.



	13. 
	Art. II - Asociaţiile cu activitate în domeniul turismului, care la data intrării în vigoare a prezentei ordonanţe de urgenţă, sunt constituite şi înregistrate în conformitate cu dispoziţiile Ordonanţei Guvernului nr. 26/2000, aprobată cu modificări şi completări prin Legea nr. 246/2005, cu modificările şi completările ulterioare, şi care îşi modifică statutele pentru a îndeplini criteriile de constituire şi obiectivele unei organizaţii de management al destinaţiei, în condiţiile Ordonanţei Guvernului nr. 58/1998, aprobată cu modificări şi completări prin Legea nr. 755/2001, cu modificările şi completările ulterioare, astfel cum a fost modificată prin prezenta ordonanţă de urgenţă, pot fi recunoscute ca organizaţii de management al destinaţiei, în baza avizului conform emis de autoritatea publică centrală responsabilă în domeniul turismului şi a înscrierii în Registrul asociaţiilor şi fundaţiilor aflat la grefa judecătoriei în a cărei circumscripţie îşi au sediul.


	
	Nemodificat
	

	14. 
	Art. III - Ordonanţa Guvernului nr. 58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr. 309 din 26 august 1998, aprobată cu modificări şi completări prin Legea nr. 755/2001, cu modificările şi completările ulterioare, precum şi cu modificările şi completările aduse prin prezenta ordonanţă de urgenţă, se va republica în Monitorul Oficial al României, Partea I, după aprobarea acesteia prin lege, dându-se textelor o nouă numerotare.


	
	Nemodificat
	















Anexa 2
AMENDAMENTE RESPINSE

	Nr. crt.
	Text Ordonanţei de urgenţã a Guvernului nr.86/2022


	Amendamente respinse/ Autor
	1. Motivarea susţinerii

2. Motivarea respingerii
	Cameră decizională

	1.
	(4) Criteriile minime pentru înfiinţarea organizaţiei de management al destinaţiei judeţene pentru a reprezenta destinaţia sunt:

a) să existe minimum 1.000 de locuri de cazare în structuri de primire turistice clasificate în cadrul destinaţiei;

b) structura organizatorică a organizaţiei de management al destinaţiei să cuprindă cel puţin un post de manager de destinaţie turistică;

c) existenţa unei proiect de strategie de dezvoltare şi marketing turistic şi a unui plan de acţiune, ce vor fi supuse aprobării forurilor de conducere ale organizaţiei de management al destinaţiei, sau elaborarea şi adoptarea unor astfel de documente strategice în maximum 1 an de la avizarea organizaţiei de management al destinaţiei de către autoritatea publică centrală responsabilă în domeniul turismului;

d) un buget minim de 100.000 euro, echivalentul în lei, la cursul BNR din data depunerii cererii pentru obţinerea avizului prevăzut la art. 101 alin. (1).


	La articolul I, punctul 5, la articolul 24,  alineatul (4) se modifică și va avea următorul cuprins:

(4) Criteriile minime pentru înființarea organizației de management al destinației județene pentru a reprezenta destinația sunt:

a) să existe minimum 1.000 de locuri de cazare în structuri de primire turistice clasificate în cadrul destinației;

b) structura organizatorică a organizației de management al destinației să cuprindă cel puțin un post de manager de destinație turistică;

c) existența unei proiect de strategie de dezvoltare și marketing turistic și a unui plan de acțiune, ce vor fi supuse aprobării forurilor de conducere ale organizației de management al destinației, sau elaborarea și adoptarea unor astfel de documente strategice în maximum 1 an de la avizarea organizației de management al destinației de către autoritatea publică centrală responsabilă în domeniul turismului;

d) un buget minim de 50.000 euro, echivalentul în lei, la cursul BNR din data depunerii cererii pentru obținerea avizului prevăzut la art. 101 alin. (1).

Dep.Denisa Neagu-USR

	1.  La nivel județean nu există un mecanism de colectare a taxelor de promovare turistică. Ținând cont că nu toate zonele țării sunt dezvoltate din punct de vedere turistic, pragul minim de 100.000 de euro pentru înființarea unui OMD poate fi imposibil de atins și propun scăderea sumei minime la 50.000 euro.
2. Prin vot.
	Camera Deputaţilor

	2.
	(8) La nivel naţional se înfiinţează Organizaţia de Management al Destinaţiei Naţională pentru Turism, ai cărui membri sunt autoritatea administraţiei publice centrale responsabilă în domeniul turismului, organizaţiile de management al destinaţiei regionale, alte entităţi publice şi alte organizaţii private relevante în domeniul turismului, înfiinţate şi înregistrate în conformitate cu dispoziţiile legale, cu reprezentativitate la nivel naţional şi care nu fac parte dintr-o altă organizaţie de management al destinaţiei, indiferent de nivel, organism cu rol în realizarea şi implementarea strategiei de dezvoltare şi marketing turistic a destinaţiei România.


	La articolul I, punctul 5, la articolul 24,  alineatul (8) se modifică și va avea următorul cuprins:

(8) La nivel național se înființează până la data de 31.12.2023 Organizația de Management al Destinației Națională pentru Turism, ai cărui membri sunt autoritatea administrației publice centrale responsabilă în domeniul turismului, organizațiile de management al destinației regionale, alte entități publice și alte organizații private relevante în domeniul turismului, înființate și înregistrate în conformitate cu dispozițiile legale, cu reprezentativitate la nivel național și care nu fac parte dintr-o altă organizație de management al destinației, indiferent de nivel, organism cu rol în realizarea și implementarea strategiei de dezvoltare și marketing turistic a destinației România.

Dep.Denisa Neagu-USR

	1. 

2. Prin vot.


	Camera Deputaţilor

	3.
	Art. 24 - (1) Deciziile membrilor în cazul organizaţiei de management al destinaţiei locale, alţii decât autoritatea administraţiei publice locală, în vederea îndeplinirii obiectivelor organizaţiei de management al destinaţiei turistice, sunt luate prin vot în cadrul Adunării generale, proporţional cu cuantumul taxelor speciale pentru promovare turistică stabilite şi plătite conform art. 484 din Legea nr. 227/2015 privind Codul fiscal, cu modificările şi completările ulterioare, până la data de 31 decembrie a anului precedent. În cazul asociaţiilor sau organizaţiilor patronale ai căror membri sunt plătitori ai acestei taxe, votul se ia proporţional cu cuantumul total al taxelor plătite de toţi membrii acesteia din cadrul destinaţiei. Votul membrilor neplătitori de taxă pentru promovare turistică stabilită şi plătită conform art. 484 din Legea nr. 227/2015, cu modificările şi completările ulterioare, se va calcula proporţional cu cuantumul cotizaţiei de membru plătite şi al altor cotizaţii voluntare. Votul acestor membri reprezintă diferenţa până la 100% în funcţie de reprezentativitatea autorităţii publice locale stabilită în conformitate cu prevederile art. 20 lit. h).


	La articolul I, punctul 5, la articolul 24,  alineatul (1) se modifică și va avea următorul cuprins:

(1) Deciziile membrilor în cazul organizației de management al destinației locale, alții decât autoritatea administrației publice locală, în vederea îndeplinirii obiectivelor organizației de management al destinației turistice, sunt luate prin vot în cadrul Adunării generale într-unul din următoarele moduri, stabilite prin statut:

a) proporțional cu cuantumul taxelor speciale pentru promovare turistică stabilite și plătite conform art. 484 din Legea nr. 227/2015 privind Codul fiscal, cu modificările și completările ulterioare, până la data de 31 decembrie a anului precedent. În cazul asociațiilor sau organizațiilor patronale ai căror membri sunt plătitori ai acestei taxe, votul se ia proporțional cu cuantumul total al taxelor plătite de toți membrii acesteia din cadrul destinației. Votul membrilor neplătitori de taxă pentru promovare turistică stabilită și plătită conform art. 484 din Legea nr. 227/2015, cu modificările și completările ulterioare, se va calcula proporțional cu cuantumul cotizației de membru plătite și al altor cotizații voluntare. Votul acestor membri reprezintă diferența până la 100% în funcție de reprezentativitatea autorității publice locale stabilită în conformitate cu prevederile art. 20 lit. h).

b) pe principiul un membru, un vot

c) altă modalitate de organizare a sistemului de vot stabilit prin statut pentru Adunarea Generală.

Dep.Denisa Neagu-USR

	1.  Există deja unele organizații de management al destinației care au fost înființate înaintea adoptării prezentei OUG, care funcționează și care ar trebui să-și schimbe forma de funcționare pentru a respecta prezenta lege. Consider că ar trebui să aibă libertatea să se funcționeze cum decide fiecare OMD la nivel local, fie să preia modelul din prezenta lege de la nivel județean sau regional, fie altă formă pe care o decid prin statut.
2. Prin vot.
	Camera Deputaţilor

	4.
	"h) hotărăşte pentru unitatea administrativ-teritorială asocierea în scopul înfiinţării organizaţiilor de management al destinaţiei, cu obligaţia de a-şi asigura o reprezentativitate de minimum 35% în cazul în care virează minimum 70% din taxele speciale pentru promovare turistică colectate la nivel de destinaţie sau o reprezentativitate proporţional cu suma virată, până la maximum 50% în cazul în care virează 100% din taxele speciale pentru promovare turistică colectate la nivel de destinaţie;


	La articolul I, punctul 9, litera h) a articolului 20 se modifică și va avea următorul cuprins:

h) hotărăște pentru unitatea administrativ-teritorială asocierea în scopul înființării organizațiilor de management al destinației locale, cu obligația de a-și asigura o reprezentativitate de minimum 35% în cazul în care virează minimum 70% din taxele speciale pentru promovare turistică colectate la nivel de destinație sau o reprezentativitate proporțional cu suma virată, până la maximum 50% în cazul în care virează 100% din taxele speciale pentru promovare turistică colectate la nivel de destinație, în cazul în care această obligativitate este stipulată la nivel de statut al organizației de management al destinației locale;

Dep.Denisa Neagu-USR

	1.  Pentru a încuraja înscrierea în cadrul OMD-ului local a cât mai multor asociații sau proprietari, este important ca deciziile să fie luate într-un cadru cât mai reprezentativ, decizia fiind luată de fiecare OMD prin statutul propriu.

2. Prin vot.
	

	5.
	Art. 221 (1) Activitatea de promovare a României ca destinație turistică se realizează prin implementarea strategiei de marketing, elaborată de autoritatea administrației publice centrale responsabilă în domeniul turismului. La elaborarea strategiei de marketing, autoritatea publică centrală responsabilă în domeniul turismului are obligația de a consulta Consiliul Consultativ al Turismului.
	La art.I, după punctul 9 se introduce un nou punct, pct.10, cu următorul cuprins:

„10. La art. 221, alineatul (1) se modifică și va avea următorul cuprins:

(1) Activitatea de promovare a României ca destinație turistică se realizează prin implementarea strategiei de marketing, elaborată de autoritatea administrației publice centrale responsabilă în domeniul turismului. La elaborarea strategiei de marketing, autoritatea publică centrală responsabilă în domeniul turismului are obligația de a consulta Consiliul Consultativ al Turismului și Consiliul de Brand Turistic Național.

Dep.Denisa Neagu-USR

	1.  Prin OMAT 515/2022 a fost înființat Consiliul de Brand Turistic Național care are ca principal obiectiv analizarea pieței de turism interne și internaționale, precum și elaborarea de propuneri cu privire la organizarea de campanii de promovare a României și implicit a brandului turistic național. Dat fiind că brandul turistic este o componentă importantă în promovarea României ca destinație turistică, consider oportună și consultarea Consiliului de Brand Turistic Național în elaborarea strategiei de marketing.

2. Prin vot.

